
În atenția părinților/reprezentanților legali	

[bookmark: _GoBack]Documentaţia de referinţă:Ordin 5487/31.08.2020 și 1494/31.08.2020, elaborat în comun de Ministerul Educației și Cercetării și Ministerul Sănătății

Părinții sunt încurajați să participe la educația pentru igienă și sănătate a copiilor, astfel încât revenirea în școală să fie în siguranță. Părinții sunt încurajați să monitorizeze starea de sănătate a copiilor și să acționeze responsabil. 
Sfaturi utile pentru părinții:
 	- Vorbiți cu copilul despre cum acesta se poate proteja pe el, dar și pe cei din jur împotriva infecției cu noul coronavirus; 
- Explicați-i copilului că, deși școala se redeschide, viața de zi cu zi nu va fi la fel ca înainte, deoarece trebuie să avem grijă de noi și să evităm răspândirea infecției; 
- Acordați atenție stării mentale a copilului și discutați cu el despre orice modificări ale stării lui emoționale;
 - Învățați-vă copilul cum să se spele pe mâini corespunzător și vorbiți cu acesta despre cum respectăm sfaturile generale cu privire la o igienă corespunzătoare și la păstrarea distanței; 
- Învățați-vă copilul să se spele pe mâini: atunci când ajunge la școală, când se întoarce acasă, înainte și după servirea mesei, înainte și după utilizarea toaletei și ori de cate ori este necesar; 
- Învățați-vă copilul cum să poarte corect masca de protecție și explicați-i importanța și necesitatea purtării acestei; 
- Sfătuiți-vă copilul să nu consume în comun mâncarea sau băuturile și să nu schimbe cu alți elevi obiectele de folosință personală (atenție la schimbul de telefoane, tablete, instrumente de scris, jucării etc) De exemplu, nu oferiti nimic de mâncat sau de băut întregii grupe/clase la ziua de naștere sau cu alte ocazii; 
- Curățați/dezinfectați zilnic acasă obiectele de uz frecvent ale copilului (telefon, tabletă, computer, mouse etc); 
- Evaluați zilnic starea de sănătate a copilului înainte de a merge la școală; 
- În situația în care copilul are febră, simptome respiratorii (tuse, dificultăți în respirație), diaree, vărsături, contactați telefonic medicul de familie sau serviciile de urgență după caz și nu duceți copilul la școală; 
- În cazul în care copilul se îmbolnăvește în timpul programului (la școală)veți fi anunțați
de către unitatea școlară, conform protocolului de izolare:

Protocol de izolare a copiilor bolnavi:
Se aplică în cazul în care elevii prezintă în timpul orelor de curs, a prezenței în internate / cămine febră și /s au simptomatologie de tip respirator (ex. tuse, dificultăți în respirație) sau alte simptome de boală infecțioasă (vărsături, diaree, mialgii, stare generală modificată). 
● Izolarea imediată a elevului. Elevul va purta mască, va fi separat de restul grupei / clasei / colegilor de cameră și va fi supravegheat, până când va fi preluat și va părăsi unitatea de învățământ însoțit. Măsurile de protecție individuală vor fi respectate cu strictețe. Se va deschide o fereastră pentru aerisire; 
● Vor fi anunțați imediat aparținătorii și, după caz, personalul cabinetului medical școlar; 
● Dacă pe perioada izolării, elevul bolnav folosește grupul sanitar, acesta trebuie curățat și dezinfectat, folosind produse de curățare avizate, înainte de a fi folosit de oricine altcineva; 
● Nu se va transporta elevul până la sosirea apartinatorului la medicul de familie, farmacie, servicul de urgență sau spital, decât în situația în care simptomele/semnele sunt severe, caz în care se va apela serviciul de urgență 112; 
● Persoana care ajută elevul izolat trebuie să poarte mască și se va spăla bine pe mâini timp de minimum 20 de secunde; 
● Igienizarea încăperii se face cu dezinfectant avizat, după ce elevul a plecat, pentru a reduce riscul de a transmite infecția la alte persoane; 
● Elevul va reveni la școală cu adeverință medicală, eliberată de medicul curant / medicul de familie, cu precizarea diagnosticului. 
Este nevoie ca părinții să conștientizeze cât este de importantă izolarea la domiciliu și netrimiterea în colectivitate a copiilor cu cel mai mic semn de boală infecto-contagioasă.
Părinții / aparținătorii nu vor avea acces în curtea unității de învățământ și nu vor însoți copiii în clădirea acesteia, cu excepția cazurilor speciale, pentru care există aprobarea conducerii școlii. Comunicarea cu părinții se va realiza telefonic sau prin mijloace electronice în vederea identificării din timp a semnelor de îmbolnăvire și a inițierii măsurilor de prevenire a îmbolnăvirilor în colectivitate. 

Profesorul diriginte va realiza instruiri periodice ale elevilor: în prima zi de școală și cel puțin o dată pe săptămână elevii vor fi instruiți de către profesorul diriginte de la clasă, în vederea respectării măsurilor de protecție și prevenție a infecției cu SARS_CoV2;
Va fi păstrată componența grupelor/claselor. Elevul va putea schimba clasa/grupa pe perioada semestrului doar în situații justificate. Contactul între elevii din grupe/clase diferite va fi evitat; 
Locurile din clasă sunt fixe(conform oglinzii clasei), după aranjarea elevilor în bănci, aceștia nu vor mai schimba locurile între ei pe toată perioada cursurilor.
Părinții au obligația să anunțe unitatea de învățământ cu privire la absența elevului în următoarele situații: 
● Elevul prezintă simptome specifice; 
● Elevul a fost diagnosticat cu SARS-Cov2; 
● Elevul este contact direct al unei persoane diagnosticate cu SARS-Cov2 și se află în carantină.

Măsuri pentru elevii din cadrul Colegiului National Ecaterina Teodoroiu Tg Jiu aflati în grupele de vârstă la risc și / sau având afecțiuni cronice și/sau dizabilități:

· elevii care fac parte dintr-un grup cu risc (ex. boli respiratorii cronice severe, obezitate severă, diabet zaharat tip I, boli inflamatorii, imune / auto-imune, boli rare, boli ereditare de metabolism, dizabilități, tratament imunosupresiv), vor reveni în școli, cu avizul și recomandările specifice ale medicului curant și cu acordul scris al părinților. Pregătirea elevilor ce nu sunt prezenți, se va realiza online sau prin asigurarea de resurse  educaţionale;
·  Respectarea măsurilor de protecție și cele de igienă recomandate tuturor elevilor trebuie monitorizate cu mai multă atenție în cazul elevilor cu boli cronice; 
· Elevii cu boli cronice care privesc cu teamă întoarcerea la școală, precum și părinții acestora, vor fi consiliați de medicii specialiști și psihologii care îi au în îngrijire, în privința măsurilor suplimentare necesare pentru a se simți în siguranță;
· Copiii care locuiesc la același domiciliu cu o persoană care face parte dintr-un grup cu risc, se pot, în mod normal, reîntoarce la instituția de învățământ. Pot exista anumite cazuri în care, după o evaluare concretă și individuală a gradului de boală al persoanei respective și a riscului de contaminare cu Sars-CoV-2 pe care copilul îl poate aduce acasă, se poate recomanda de către medicul curant, cu acceptul familiei, ca acel copil să nu se prezinte fizic la școală, pentru o perioadă determinată. Pentru cei care nu pot reveni la școală, reprezentanții unităților de învățământ vor identifica soluții pentru asigurarea procesului educațional la distanță; 
· Copiii cu dizabilități, ținând cont de specificul afecțiunii, vor beneficia de adaptarea informațiilor și învățarea regulilor de prevenție în mod adecvat dizabilității specifice.

Triajul zilnic: 

Este important ca: 
- părinții/ reprezentanții legali ai copilului să fie clar informați și să înțeleagă de ce copiii cu simptome nu ar trebui aduși la școală; 
- întreaga comunitate să colaboreze în observarea copiilor și a personalului pentru a diminua riscurile de infectare.
Triajul zilnic se efectuează de către părinte, ACASĂ prin măsurarea temperaturii corporale și aprecierea stării de sanatate a copilului, în urma căreia părintele decide prezentarea preșcolarului/elevului la cursuri.

 Nu se vor prezenta la cursuri în ziua respectivă: 

Elevii  cu temperatură mai mare de 37,3 C, și / sau simptomatologie specifică infectării cu SARS-CoV-2 (tuse, dificultăți în respirație – scurtarea respirației, diaree, vărsături) sau alte boli infecto-contagioase;
Elevii confirmați cu infecție cu Sars-Cov-2, aflați în perioada de izolare la domiciliu; 
Elevii care sunt declarați contacți apropiați cu o persoană infectată cu Sars-Cov-2, aflați în perioada de carantină la domiciliu / carantină instituționalizată.

Se pot prezenta la cursuri în ziua respectivă: 

Elevii când nu se regăsesc în nici una din situațiile de mai sus; 
Elevii dacă unul din membrii familiei prezintă simptome de infecție a tractului respirator, dar nu a fost confirmat Covid-19; 
Elevii cu simptome tipice de alergie la polen (alergii cunoscute la polen, nasul curgător cu secreție nazală clară, ochi curgători / prurit);
Revenirea în colectivitate a copiilor care au avut probleme de sănătate și au absentat de la școală se va realiza obligatoriu în baza unei adeverințe medicale, care să precizeze diagnosticul și pe care elevul o va preda cadrului didactic de la prima oră de curs. Adeverințele vor fi centralizate la nivelul cabinetul medical școlar sau la nivelul persoanei desemnate în cazul în care școala nu beneficiază de cabinet medical;

IMPORTANT!!! 

· Spălați-vă frecvent și regulat pe mâini, cel puțin 20 de secunde cu apă și săpun; 
· Mențineți o distanță cât mai mare față de celelalte persoane; 
· Poartă corect masca de protecție
· imediat  după intrarea în școală și înainte de a intra în sala de clasă;
· înainte de pauza/ pauzele  de masă;
· înainte și după utilizarea toaletei; 
· după tuse sau strănut;
· ori de câte ori este necesar. 
· Tușiți sau strămutați în pliul cotului sau într-un șervețel!
· Utilizați un șervețel de unică folosință, după care aruncați-l!
· Salutați-i pe ceilalți fără să dați mâna!
· Nu vă strângeți în brațe!
· Păstrați distanțarea fizică, evitati aglomeratiile!
· Purtați mască atunci când vă aflați în interiorul școlii!
AȘA DA: 
· Spală-te/dezinfecteaza-te pe mâini înainte de a pune mâna pe mască
· Verifică masca să nu aibă rupturi sau găuri
· Identifică partea de sus, care trebuie să aibă banda metalică sau marginea tare
· Pune masca cu partea colorată spre exterior
· Așază banda metalică sau marginea tare deasupra nasului
· Acoperă nasul, gura și bărbia
· Potrivește masca pe față fără a lăsa spații libere pe lateralele
· Evită să atingi masca
· Scoate masca apucând-o de barete 
· Ține masca departe de tine și de suprafețe în timp ce o scoți
· După folosire, aruncă imediat masca,  într-un coș cu capac
· Spală-te/dezinfecteaza-te pe mâini după ce arunci masca 

AȘA NU:
· Nu folosi o mască ruptă sau umedă
· Nu purta masca doar peste gură sau sub bărbie
· Nu purta o mască prea largă
· Nu atinge partea din față a măștii
· Nu scoate masca pentru a vorbi cu cineva sau pentru a face altceva ce necesită reatingerea măștii
· Nu-ți lăsa masca la îndemâna altor persoane
· Nu refolosi masca
· Nu schimba masca cu altă persoană
· Evitați să vă atingeți ochii, nasul și gura cu mâinile neigienizate.

